આ અંગે વિગતે વાત કરીએ તો નરોડા વિસ્તારમાં બુટલેગર એવા રામભાઇ પટેલનાં શ્રીપ્રકાશ સોસાયટીમાં આવેલા મકાનમાં ભોયરું બનાવી દારુનો જથ્થો છુપાવ્યો હોવાની બાતમી ઝોન-4 ડીસીપી નિરજ બડગુજરને મળી હતી. આથી તેમણે નરોડા પોલીસને રેડમાં રાખવાની જગ્યાએ એરપોર્ટ પોલીસ સ્ટેશનમાં ફરજ બજાવતા પી.એસ.આઇ. અને કૃષ્ણનગર પોલીસ સ્ટેશનમાં ફરજ બજાવતા ચાર જેટલા પોલીસ કર્મચારીઆેને સાથે રાખી શ્રીપ્રકાશ સોસાયટીમાં રામભાઇ પટેલને ત્યાં રેડ કરી હતી.